brukseierforening
Store norske leksikon,Økonomi og næringsliv,Næringsliv
Brukseierforening er en sammenslutning av grunneiere og eiere av industrielle bedrifter langs et vassdrag med det formål å regulere vassdragets vannføring med mer.
Tidligere ble begrepet reguleringsforening brukt synonymt med brukseierforening.En brukseierforening kan sammenlignes med et sameie som bekoster og driver reguleringene, og som samtidig er interesseorganisasjon for alle kraftprodusentene i vassdraget.Den viktigste oppgaven til en brukseierforening er å samordne bruken av vannressursene i vassdraget til beste for alle kraftverkseierne. Ansvaret for alle viktige reguleringsmagasiner i vassdraget legges da til brukseierforening, som dermed også får ansvaret for at konsesjonsbestemmelsene og manøvreringsreglementene overholdes. Les mer i Store norske leksikon vannkraft